Georgius Condyles
Georgius Condyles (Graece Γεώργιος Κονδύλης; natus Prusi Eurytaniae die 14 Augusti 1879; mortuus Athenis die 1 Februarii 1936) fuit primus minister, postea brevissimo spatio et primus minister et regens Graeciae. Anno 1896 ut miles se inscripsit et proximo anno in Creta militavit, 1904 in bello gregum dispersorum Macedoniae, 1912 in bello Balcanico primo, 1917 in Bello Orbis Terrrarum, 1919 in Expeditione Ucrainae, 1920 in Bello Asiae Minoris.